नई दिल्ली। जियो से मिल रही चुनौतियों के चलते एयरटेल ने अपने पोस्टपेड ग्राहकों के लिए शानदार ऑफर पेश किया है। एयरटेल के इस ऑफर में यूजर्स को एक्सट्रा डेटा के साथ-साथ छूट भी मिल रही है। कंपनी ने अपने पोस्टपेड यूजर्स को 399 रुपए वाले प्लान पर 6 महीने के लिए 300 रुपए की छूट के साथ-साथ 20GB एक्सट्रा डेटा ऑफर किया है। प्लान में यूजर्स को 6 महीने तक 50 रुपए/माह का डिस्काउंट मिलेगा। मतलब ये प्लान आपको 399 रुपए की बजाए 349 रुपए में पड़ेगा। इसके तहत कंपनी 6 महीने में 50-50 रुपए कर 300 रुपए की छूट देगी।